ELŐTERJESZTÉS

**Tiszavasvári Város Önkormányzata**

**Képviselő-testületének**

**2018. április 26-án**

**tartandó ülésére**

Az előterjesztés tárgya:

A 83/2018. (III.29.) Kt. számú határozat hatályon kívül helyezése

A napirend előterjesztője (előadó): dr. Fülöp Erik polgármester

Az előterjesztést készítette (témafelelős): Gulyásné Gáll Anita

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Szociális és Humán Bizottság | 17/2016.(V.27.) lakásrendelet 47.§ (2) bekezdés a) pontja |
| Pénzügyi és Ügyrendi Bizottság | SZMSZ 4. melléklet 1.30. pontja |

Az előterjesztés iktatószáma: TPH/3229-2/2018.

Az ülésre meghívni javasolt szervek, személyek:

|  |  |
| --- | --- |
| - |  |

Egyéb megjegyzés: -

Tiszavasvári, 2018. április 16.

Gulyásné Gáll Anita

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Gulyásné Gáll Anita

**ELŐTERJESZTÉS**

**- a Képviselő-testülethez-**

A 83/2018. (III.29.) Kt. számú határozat hatályon kívül helyezéséről

**Tisztelt Képviselő-testület!**

A Tiszavasvári, Báthori u. 6. sz. alatti önkormányzati ingatlan területén található önkormányzati lakás bérlőkijelöléséről a Képviselő-testület a 83/2018. (III.29.) Kt. számú határozatában döntött. A határozat értelmében a Képviselő-testület a tárgyban szereplő 36 m2 nagyságú, városi közérdekből bérbe adható lakás bérlőjének a lakás megüresedését követően a TIVA-SZOLG Kft-nél fennálló munkaviszonya megszűnésének időpontjáig - piaci alapon számított lakbér ellenében - Császár Józsefet jelölte ki.

Tájékoztatom a Képviselő-testületet arról, hogy a Báthori u. 6. sz. alatti ingatlanon található lakás birtokba vétele - mivel a lakást az önkényes lakáshasználó a megadott időpontig nem adta át az Önkormányzatnak - önálló bírósági végrehajtó közreműködésével 2018. április 10-én megtörtént.

A Képviselő-testület ezen lakás lakbéreként a piaci alapon számított bérleti díjat fogadta el.

Tájékoztatom a Képviselő-testületet arról, hogy a lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló 17/2016. (V.27.) önkormányzati rendelet (továbbiakban: Lakásrendelet) 1. mellékletének 3) pontja értelmében a piaci alapon számított bérleti díjat a pályáztatás útján bérbe adott bérlakások esetében lehet alkalmazni, azaz a bérleti díj a pályázati eljárásban ajánlott bérleti díj, mely nem lehet kevesebb attól, mintha a lakás bérleti díja költségelven kerülne megállapításra.

A Lakásrendelet 2. mellékletében a tárgyban szereplő lakás a városi közérdekből bérbe adható lakások kategóriájába van besorolva, bérbeadása nem pályáztatással történik. Ezért a lakás bérlete után fizetendő lakbér a költség elven megállapított bérleti díj.

Tekintettel arra, hogy a Báthori u. 6. sz. alatti önkormányzati ingatlan – kivéve a Városi Kincstár által használt épület – a TIVA-SZOLG Kft. használatába van adva, ezért célszerű az ingatlanon lévő lakást a Kft. kezelésébe adni. Amennyiben a Kft. saját dolgozója részére biztosítja a lakást, úgy vagyonvédelmi szempontból kedvezőbb körülmény alakul ki.

Javaslom, hogy amennyiben Képviselő-testület elfogadja a jelen előterjesztést megelőzően tárgyalt Lakásrendelet módosítást, úgy a tárgyban szereplő határozatot helyezze hatályon kívül.

Kérem a Képviselő-testületet, hogy döntsön a 83/2018. (III.29.) Kt. számú határozat hatályon kívül helyezéséről.

Tiszavasvári, 2018. április 16.

**dr. Fülöp Erik**

**polgármester**

**HATÁROZAT-TERVEZET**

**Tiszavasvári Város Önkormányzata**

**Képviselő-testületÉNEK**

**..../2018.(….) Kt. számú**

**határozata**

A 83/2018. (III.29.) Kt. számú határozat hatályon kívül történő helyezéséről

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

A Képviselő-testület a Tiszavasvári, Báthori u. 6. szám alatti lakás hasznosításáról szóló 83/2018. (III.29.) Kt. számú határozatát hatályon kívül helyezi.

Határidő: azonnal Felelős: Dr. Fülöp Erik polgármester